CELEX: 32017R0843
Language: et
Date: 2017-05-17 00:00:00
Title: Komisjoni rakendusmäärus (EL) 2017/843, 17. mai 2017, millega kiidetakse heaks toimeaine Beauveria bassiana tüvi NPP111B005 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

18.5.2017   
            
            
               ET
            
            
               Euroopa Liidu Teataja
            
            
               L 125/21
            
         KOMISJONI RAKENDUSMÄÄRUS (EL) 2017/843,
   17. mai 2017,
   millega kiidetakse heaks toimeaine Beauveria bassiana tüvi NPP111B005 kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               6. novembril 2012 sai Prantsusmaa määruse (EÜ) nr 1107/2009 artikli 7 lõike 1 kohase taotluse ettevõtjalt Arysta Lifescience S.A.S. toimeaine Beauveria bassiana tüve NPP111B005 heakskiitmiseks. Vastavalt kõnealuse määruse artikli 9 lõikele 3 teatas referentliikmesriik Prantsusmaa 5. veebruaril 2013 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.
            
         
               (2)
            
            
               7. oktoobril 2014 esitas referentliikmesriik komisjonile esialgse hindamisaruande (ja selle koopia toiduohutusametile), milles hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.
            
         
               (3)
            
            
               Toiduohutusamet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis toiduohutusamet, et taotleja esitaks liikmesriikidele, komisjonile ja toiduohutusametile täiendavat teavet. Referentliikmesriigi hinnang täiendavale teabele esitati toiduohutusametile ajakohastatud esialgse hindamisaruandena 3. juulil 2015.
            
         
               (4)
            
            
               Amet esitas 6. oktoobril 2015 taotlejale, liikmesriikidele ja komisjonile oma järelduse (2) toimeaine Beauveria bassiana tüve NPP111B005 eeldatava vastavuse kohta määruse (EÜ) nr 1107/2009 artiklis 4 sätestatud heakskiitmise kriteeriumidele. Toiduohutusamet tegi oma järelduse üldsusele kättesaadavaks.
            
         
               (5)
            
            
               8. märtsil 2016 esitas komisjon alalisele taime-, looma-, toidu- ja söödakomiteele Beauveria bassiana tüve NPP111B005 käsitleva läbivaatamisaruande ja määruse eelnõu Beauveria bassiana tüve NPP111B005 heakskiitmise kohta.
            
         
               (6)
            
            
               Taotlejale anti võimalus esitada läbivaatamisaruande kohta märkusi.
            
         
               (7)
            
            
               Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega seoses ja eelkõige läbivaatamisaruandes uuritud ja üksikasjalikult käsitletud kasutusega seoses on kinnitust leidnud, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane Beauveria bassiana tüvi NPP111B005 heaks kiita.
            
         
               (8)
            
            
               Vastavalt määruse (EÜ) nr 1107/2009 artikli 13 lõikele 2 koostoimes artikliga 6 ning teaduse ja tehnika arengut arvestades on siiski vaja lisada teatavad tingimused ja piirangud.
            
         
               (9)
            
            
               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   I lisas määratletud toimeaine Beauveria bassiana tüvi NPP111B005 kiidetakse heaks vastavalt kõnealuses lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. mai 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2015; 13(10): 4264 [34 lk]. doi: 10.2903/j.efsa.2015.4264.
   
      (3)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Tavanimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmine
               
               
                  Heakskiidu aegumine
               
               
                  Erisätted
               
            
                  
                     Beauveria bassiana tüvi NPP111B005
                  Registreerimisnumber Prantsusmaal Pariisis asuvas Pasteuri Instituudi kultuuride kogus „Collection Nationale de Cultures de Microorganismes“ (CNCM): I-2961
               
               
                  Ei kohaldata
               
               
                  Suurim beauveritsiini sisaldus: 24 μg/l
               
               
                  7. juuni 2017
               
               
                  7. juuni 2027
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Beauveria bassiana tüve NPP111B005 kohta koostatud läbivaatamisaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu:
                  
                              —
                           
                           
                              käitajate ja töötajate kaitsele, pidades silmas, et Beauveria bassiana tüvi NPP111B005 võib sarnaselt muudele mikroorganismidele tekitada ülitundlikkust, ning pöörates erilist tähelepanu kokkupuutele sissehingamisel;
                           
                        
                              —
                           
                           
                              metaboliidi beauveritsiini suurimale sisaldusele valmistootes.
                           
                        Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.
                  Vajaduse korral hõlmavad kasutustingimused riskivähendusmeetmete võtmist.
               
            
         (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa B osasse lisatakse järgmine kanne:
      
         
                      
                  
                  
                     Tavanimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmine
                  
                  
                     Heakskiidu aegumine
                  
                  
                     Erisätted
                  
               
                     „109
                  
                  
                     
                        Beauveria bassiana tüvi NPP111B005
                     Registreerimisnumber Prantsusmaal Pariisis asuva Pasteuri Instituudi kultuuride kogus „Collection Nationale de Cultures de Microorganismes“ (CNCM): I-2961
                  
                  
                     Ei kohaldata
                  
                  
                     Suurim beauveritsiini sisaldus: 24 μg/l
                  
                  
                     7. juuni 2017
                  
                  
                     7. juuni 2027
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse Beauveria bassiana tüve NPP111B005 kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu:
                     
                                 —
                              
                              
                                 käitajate ja töötajate kaitsele, pidades silmas, et Beauveria bassiana tüvi NPP111B005 võib sarnaselt muudele mikroorganismidele tekitada ülitundlikkust, ning pöörates erilist tähelepanu kokkupuutele sissehingamisel;
                              
                           
                                 —
                              
                              
                                 metaboliidi beauveritsiini suurimale sisaldusele valmistootes.
                              
                           Tootja tagab keskkonnatingimuste range säilitamise ja kvaliteedikontrolli analüüsid tootmisprotsessi käigus.
                     Vajaduse korral hõlmavad kasutustingimused riskivähendusmeetmete võtmist.“
                  
               
      
         (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.